ΚΑΝΟΝΙΣΜΟΣ (ΕΚ) αριθ. 3423/93 ΤΗΣ ΕΠΙΤΡΟΠΗΣ της 13ης Δεκεμβρίου 1993 για την τροποποίηση του κανονισμού (ΕΟΚ) αριθ. 2915/79 του Συμβουλίου περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 περί διαδικασίας προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3209/89 (2), και ιδίως το άρθρο 2 παράγραφος 1,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (4), και ιδίως το άρθρο 14 παράγραφος 6,

Εκτιμώντας:

ότι ο κανονισμός (ΕΟΚ) αριθ. 2551/93 της Επιτροπής της 10ης Αυγούστου 1993 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (5), προβλέπει, από 1ης Ιανουαρίου 1994, τροποποιήσεις για ορισμένα τυριά που υπάγονται στον κωδικό ΣΟ 0406-

ότι ο κανονισμός (ΕΟΚ) αριθ. 804/68 προβλέπει, στο άρθρο 14, την εφαρμογή εισφοράς κατά την εισαγωγή των προϊόντων που διέπονται από τον εν λόγω κανονισμό-

ότι, κατ' εφαρμογή του άρθρου 14 παράγραφος 6 του κανονισμού (ΕΟΚ) αριθ. 804/68, ο κανονισμός (ΕΟΚ) αριθ. 2915/79 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 3798/91 (7), καθόρισε τις ομάδες προϊόντων και τις ειδικές διατάξεις σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων- ότι πρέπει να τροποποιηθεί ανάλογα ο κανονισμός (ΕΟΚ) αριθ. 2915/79-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2915/79 τροποποιείται ως εξής:

1. Το άρθρο 8 αντικαθίσταται από το ακόλουθο κείμενο:

"Άρθρο 8

Με την επιφύλαξη των διατάξεων που προβλέπονται στο άρθρο 12, η εισφορά για 100 χιλιόγραμμα προϊόντων που υπάγονται στην ομάδα αριθ. 11, είναι ίση με την τιμή κατωφλίου μειωμένη κατά:

α) 249,30 Ecu ανά 100 χιλιόγραμμα, εάν πρόκειται για προϊόντα που υπάγονται στους κωδικούς ΣΟ 0406 90 25 και 0406 90 27, περιεκτικότητας σε λιπαρές ουσίες κατά βάρος ξηράς ύλης κατώτερης ή ίσης προς 48 %-

β) 249,30 Ecu ανά 100 χιλιόγραμμα και αυξημένη κατά 24,18 Ecu, εάν πρόκειται για προϊόντα που υπάγονται στους κωδικούς ΣΟ 0406 90 25 και 0406 90 27, περιεκτικότητας σε λιπαρές ύλες κατά βάρος ξηράς ύλης ανώτερης του 48 %-

γ) 261,37 Ecu ανά 100 χιλιόγραμμα, εάν πρόκειται για προϊόντα που υπάγονται στους κωδικούς ΣΟ 0406 90 29, 0406 90 31 και 0406 90 50 καθώς επίσης και για το τυρί "Tulum Peynyri" που υπάγεται στους κωδικούς ΣΟ ex 0406 90 86, 0406 90 87 και 0406 90 88, με εξαίρεση τα προϊόντα που εμφαίνονται στο στοιχείο δ)-

δ) 294,13 Ecu ανά 100 χιλιόγραμμα, εάν πρόκειται για το τυρί "Halloumi" που υπάγεται στους κωδικούς ΣΟ ex 0406 90 50, 0406 90 86, 0406 90 87 και 0406 90 88,

υπό τον όρον ότι η τιμή που ισχύει κατά την εισαγωγή δεν είναι κατώτερη απότο ποσό που αφαιρείται από την τιμή κατωφλίου. Εντούτοις, η τιμή που ισχύει κατά την εισαγωγή για τα προϊόντα που αναφέρονται στα στοιχεία γ) και δ) δεν πρέπει να είναι κατώτερηαπό 243,27 Ecu ανά 100 χιλιόγραμμα."

2. Στο παράρτημα η ομάδα προϊόντων της ομάδας 11 αντικαθίσταται από την ακόλουθη ομάδα:

"" ID="1">11> ID="2">0406 10 0406 30 0406 90 23 0406 90 25 0406 90 27 0406 90 29 0406 90 31 0406 90 33 0406 90 35 0406 90 37 0406 90 39 0406 90 50 0406 90 73 0406 90 75 0406 90 76 0406 90 78 0406 90 79 0406 90 81 0406 90 82 0406 90 84 0406 90 85 0406 90 86 0406 90 87 0406 90 88 0406 90 93 0406 90 99> ID="3">Τυριά σε ολόκληρη μορφή, ωρίμανσης έξι έως οκτώ εβδομάδων, περιεκτικότητας σε λιπαρές ουσίες 45 % κατά βάρος ξηρής ύλης, χωρίς συσκευασία"">

Άρθρο 2

Ο παρών κανονισμός αρχίζει να ισχύει την 1η Ιανουαρίου 1994.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 13 Δεκεμβρίου 1993. Για την Επιτροπή Rene STEICHEN Μέλος της Επιτροπής

(1) ΕΕ αριθ. L 34 της 9. 2. 1979, σ. 2.

(2) ΕΕ αριθ. L 312 της 27. 10. 1989, σ. 5.

(3) ΕΕ αριθ. L 148 της 28. 6. 1968, σ. 13.

(4) ΕΕ αριθ. L 215 της 30. 7. 1992, σ. 64.

(5) ΕΕ αριθ. L 241 της 27. 9. 1993, σ. 1.

(6) ΕΕ αριθ. L 329 της 24. 12. 1979, σ. 1.

(7) ΕΕ αριθ. L 357 της 28. 12. 1991, σ. 3.